
ΤΕΥΧΟΣ ΔΕΥΤΕΡΟ 


Αρ 


. Φύλλου 304 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Τροποποίηση των υπ'αριθμ. 48963/2012 (Β' 2703) 
κοινής υπουργικής απόφασης, υπ'αριθμ. 167563/ 
2013 (Β' 964) κοινής υπουργικής απόφασης και 
υπ'αριθμ. 170225/2014 (Β' 135) υπουργικής από¬ 
φασης, που έχουν εκδοθεί κατ' εξουσιοδότηση 
του ν. 4014/2011 (Α' 209), σε συμμόρφωση με 
την Οδηγία 2014/52/ΕΕ «για την τροποποίηση της 
οδηγίας 2011/92/ΕΕ σχετικά με την εκτίμηση των 
επιπτώσεων ορισμένων σχεδίων δημόσιων και 
ιδιωτικών έργων στο περιβάλλον» του Ευρωπαϊ¬ 
κού Κοινοβουλίου και του Συμβουλίου της 16ης 
Απριλίου 2014. 

2 Συγκρότηση Εθνικής Επιτροπής για την Ενέργεια 
και το Κλίμα. 


ΑΠΟΦΑΣΕΙΣ 

Αριθμ. οικ. 1915 (1) 

Τροποποίηση των υπ'αριθμ. 48963/2012 (Β' 2703) 
κοινής υπουργικής απόφασης, υπ'αριθμ. 167563/ 
2013 (Β' 964) κοινής υπουργικής απόφασης και 
υπ'αριθμ. 170225/2014 (Β' 135) υπουργικής από¬ 
φασης, που έχουν εκδοθεί κατ' εξουσιοδότηση 
του ν. 4014/2011 (Α' 209), σε συμμόρφωση με 
την Οδηγία 2014/52/ΕΕ «για την τροποποίηση 
της οδηγίας 2011/92/ΕΕ σχετικά με την εκτίμη¬ 
ση των επιπτώσεων ορισμένων σχεδίων δημό¬ 
σιων και ιδιωτικών έργων στο περιβάλλον» του 
Ευρωπαϊκού Κοινοβουλίου και του Συμβουλίου 
της 16ης Απριλίου 2014. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ - 
ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 

Έχοντας υπόψη: 

1. Τις διατάξεις του άρθρου δεύτερου του ν. 2077/1992 
«Κύρωση της Συνθήκης για την Ευρωπαϊκή Ένωση και 
των σχετικών πρωτοκόλλων και δηλώσεων που περιλαμ¬ 
βάνονται στην Τελική πράξη» (Α' 136) και τις διατάξεις 


των άρθρων 1 και 2 (παρ. 1 ζ) του ν. 1338/1983 «Εφαρ¬ 
μογή του Κοινοτικού Δικαίου» (Α' 34) όπως τροποποιή¬ 
θηκαν με το άρθρο 6 του ν. 1440/1984 «Συμμετοχή της 
Ελλάδος στο κεφάλαιο, στα αποθεματικά και στις προ¬ 
βλέψεις της Ευρωπαϊκής Τράπεζας Επενδύσεων κ.λπ.» 
(Α' 70) και το άρθρο 65 του ν. 1892/1990 (Α' 101) «Για τον 
εκσυγχρονισμό και την ανάπτυξη και άλλες διατάξεις». 

2. Τις διατάξεις του ν. 4014/2011 «Περιβαλλοντική 
αδειοδότηση έργων και δραστηριοτήτων, ρύθμιση αυ¬ 
θαιρέτων σε συνάρτηση με δημιουργία περιβαλλοντικού 
ισοζυγίου και άλλες διατάξεις αρμοδιότητας Υπουργεί¬ 
ου Περιβάλλοντος, Ενέργειας και Κλιματικής Αλλαγής» 
(Α' 209), όπως ισχύει. 

3. Τις διατάξεις του ν. 4042/2012 «Ποινική προστα¬ 
σία του περιβάλλοντος - Εναρμόνιση με την Οδηγία 
2008/99/ΕΚ - Πλαίσιο παραγωγής και διαχείρισης απο¬ 
βλήτων - Εναρμόνιση με την Οδηγία 2008/98/ΕΚ. Ρύθμι¬ 
ση θεμάτων Υπουργείου Περιβάλλοντος, Ενέργειας και 
Κλιματικής Αλλαγής» (Α' 24), όπως ισχύει. 

4. Τ ις διατάξειςτου ν. 3937/2011 «Διατήρηση της βιο- 
ποικιλότητας και άλλες διατάξεις» (Α' 60). 

5. Τις διατάξεις του ν. 3199/2003 «Προστασία και δια¬ 
χείριση των υδάτων - εναρμόνιση με την οδηγία 2000/ 
60/ΕΚ του Ευρωπαϊκού Κοινοβουλίου και του Συμ¬ 
βουλίου της 23ης Οκτωβρίου 2000» (Α' 280) και του 
π.δ. 51 /2007«Καθορισμός μέτρων και διαδικασιών γιατην 
ολοκληρωμένη προστασία και διαχείριση των υδάτων σε 
συμμόρφωση με τις διατάξεις της οδηγίας 2000/60/ΕΚ 
«για τη θέσπιση πλαισίου κοινοτικής δράσης στον τομέα 
της πολιτικής των υδάτων» του Ευρωπαϊκού Κοινοβου¬ 
λίου και του Συμβουλίου της 23ης Οκτωβρίου 2000» 
(Α' 54), όπως ισχύει. 

6. Τις διατάξεις του π.δ. 148/2009 «Περιβαλλοντική 
ευθύνη για την πρόληψη και την αποκατάσταση των 
ζημιών στο περιβάλλον - Εναρμόνιση με την οδηγία 
2004/35/ΕΚ του Ευρωπαϊκού Κοινοβουλίου και του Συμ¬ 
βουλίου της 21 ης Απριλίου 2004.» (Α' 190), όπως ισχύει. 

7. Την οδηγία 2014/52/ΕΕ του Ευρ. Κοινοβουλίου και 
του Συμβουλίου της 16ης Απριλίου 2014 (ΕΕ Ε 124 της 
25.4.2014). 

8. Την υπ'αριθμ. 48963/2012 κοινή υπουργική από¬ 
φαση «Προδιαγραφές περιεχομένου Αποφάσεων Έγκρι¬ 
σης Περιβαλλοντικών Όρων (Α.Ε.Π.Ο.) για έργα και δρα¬ 
στηριότητες κατηγορίας Α' της υπ'αριθμ. 1958/2012 

απόφασης του Υπουργού Περιβάλλοντος Ενέργειας και 
Κλιματικής Αλλαγής (Β' 21), όπως ισχύει, σύμφωνα με 
το άρθρο 2 παρ. 7 του ν. 4014/2011 (Α' 209)» (Β' 2703). 

9. Την υπ' αριθμ. 21398/2012 κοινή υπουργική από¬ 
φαση «Ιδρυση και λειτουργία ειδικού δικτυακού τόπου 
για την ανάρτηση των αποφάσεων έγκρισης περιβαλ¬ 
λοντικών όρων (ΑΕΠΟ), των αποφάσεων ανανέωσης ή 
τροποποίησης ΑΕΠΟ, σύμφωνα με το άρθρο 19α του 
ν. 4014/2011 (Α' 209)» (Β' 1470). 

ΙΟ.Την υπ'αριθμ. 167563/ΕΥΠΕ/2013 κοινή υπουργική 
απόφαση «Εξειδίκευση των διαδικασιών και των ειδικό¬ 
τερων κριτηρίων περιβαλλοντικής αδειοδότησης των 
έργων και δραστηριοτήτων των άρθρων 3, 4, 5, 6 και 7 
του ν. 4014/2011, σύμφωνα με τα οριζόμενα στο άρθρο 
2 παράγραφος 13 αυτού, των ειδικών εντύπων των ανω¬ 
τέρω διαδικασιών, καθώς και κάθε άλλου σχετικού με τις 
διαδικασίες αυτές θέματος» (Β' 964). 

11. Την υπ' αριθμ. 170225/2014 υπουργική απόφαση 
«Εξειδίκευση των περιεχομένων των φακέλων περιβαλ¬ 
λοντικής αδειοδότησης έργων και δραστηριοτήτων της 
κατηγορίας Α' της απόφασης του Υπουργού Περιβάλλο¬ 
ντος, Ενέργειας και Κλιματικής Αλλαγής με αριθμ. 1958/ 
2012 (Β' 21) όπως ισχύει, σύμφωνα με το άρθρο 11 του 
ν. 4014/2011 (Α' 209), καθώς και κάθε άλλης σχετικής 
λεπτομέρειας» (Β' 135). 

12. Την υπ'αριθμ. 1649/45/2014 κοινή υπουργική από¬ 
φαση «Εξειδίκευση των διαδικασιών γνωμοδοτήσεων 
και τρόπου ενημέρωσηςτου κοινού και συμμετοχής του 
ενδιαφερομένου κοινού στη δημόσια διαβούλευση κατά 
την περιβαλλοντική αδειοδότηση έργων και δραστηριο¬ 
τήτων της Κατηγορίας Α' της απόφασης του Υπουργού 
Περιβάλλοντος, Ενέργειας και Κλιματικής Αλλαγής υπ' 
αριθμ. 1958/2012 (Α' 21), σύμφωνα με τα οριζόμενα 
στο άρθρο 19 παράγραφος 9 του ν. 4014/2011 (Α'209), 
καθώς και κάθε άλλης σχετικής λεπτομέρειας.» (Β' 45). 

13. Την υπ' αριθμ. ΔΙΠΑ/οικ. 37674/2016 υπουργική 
απόφαση «Τροποποίηση και κωδικοποίηση της υπουρ¬ 
γικής απόφασης 1958/2012 - Κατάταξη δημόσιων και 
ιδιωτικών έργων και δραστηριοτήτων σε κατηγορίες και 
υποκατηγορίες σύμφωνα με το άρθρο 1 παράγραφος 4 
του ν. 4014/2011 (Α' 209) όπως αυτή έχει τροποποιηθεί 
και ισχύει» (Β' 2471). 

14. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα Κυβερνητικά όργανα, όπως 
τέθηκε σε ισχύ με το άρθρο πρώτο του π.δ. 63/2005 
«Κωδικοποίηση της νομοθεσίας για την Κυβέρνηση 
και τα Κυβερνητικά όργανα» (Α' 98) και στη συνέχεια 
τροποποιήθηκε με το Κεφάλαιο Δεύτερο (παραγ. Β) του 
ν. 4320/2015 (Α'29). 

15. Τις διατάξεις του π.δ. 70/2015 «Ανασύσταση των 
Υπουργείων....και του Υπουργείου Παραγωγικής Ανασυ¬ 
γκρότησης, Περιβάλλοντος και Ενέργειας σε Υπουργείο 
Περιβάλλοντος και Ενέργειας. Μεταφορά της Γενικής 
Γραμματείας Βιομηχανίας στο Υπουργείο Ανάπτυξης 
και Τουρισμού» (Α' 114). 

16. Τις διατάξεις του π.δ. 123/2016 «Ανασύσταση και 
μετονομασία του Υπουργείου Διοικητικής Μεταρρύθ¬ 
μισης και Ηλεκτρονικής Διακυβέρνησης, ανασύσταση 
του Υπουργείου Τουρισμού, σύσταση Υπουργείου Με- 


ταναστευτικής Πολιτικής και Υπουργείου Ψηφιακής Πο¬ 
λιτικής,Τηλεπικοινωνιών και Ενημέρωσης, μετονομασία 
Υπουργείων Εσωτερικών και Διοικητικής Ανασυγκρότη¬ 
σης, Οικονομίας, Ανάπτυξης και Τουρισμού και Υποδο¬ 
μών, Μεταφορών και Δικτύων» ΦΕΚ (Α' 208). 

17. Τις διατάξεις του π.δ. 125/2016 «Διορισμός Υπουρ¬ 
γών, Αναπληρωτών Υπουργών και Υφυπουργών» 
(Α' 210). 

18. Το π.δ. 132/2017 «Οργανισμός Υπουργείου Περι¬ 
βάλλοντος και Ενέργειας (Υ.Π.ΕΝ.)» (Α' 160). 

19. Την υπ' αριθμ. Υ 172/2016 απόφαση του Πρωθυ¬ 
πουργού «Καθορισμός σειράς τάξης των Υπουργείων» 
(Β' 3610). 

20. Την υπ' αριθμ. Υ198/2016 απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Περιβάλλοντος και Ενέργειας, Σωκράτη Φά- 
μελλο» (Β' 3722). 

21. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

ΚΕΦΑΛΑΙΟ I 
ΓΕΝΙΚΕΣ ΔΙΑΤΑΞΕΙΣ 

Άρθρο 1 
Σκοπός 

Με την παρούσα απόφαση τροποποιούνται οι κανονι¬ 
στικές πράξεις που έχουν εκδοθεί κατ' εξουσιοδότηση 
του ν. 4014/2011 (Α' 209) και ειδικότερα η υπ'αριθμ. 
48963/2012 (Β'2703) κοινή υπουργική απόφαση, η υπ' 
αριθμ. 167563/2013 (Β'964) κοινή υπουργική απόφαση 
και η υπ'αριθμ. 170225/2014 (Β' 135) υπουργική από¬ 
φαση, σε συμμόρφωση προς τις διατάξεις της οδηγίας 
2014/52/ΕΕ του Ευρωπαϊκού Κοινοβουλίου και του Συμ¬ 
βουλίου της 16ης Απριλίου 2014 «για την τροποποίηση 
της οδηγίας 2011/92/ΕΕ σχετικά με την εκτίμηση των 
επιπτώσεων ορισμένων σχεδίων δημόσιων και ιδιωτι¬ 
κών έργων στο περιβάλλον» που έχει δημοσιευθεί στην 
Επίσημη Εφημερίδα της Ευρωπαϊκής Ένωσης (ΕΕ Ε 124 
της 25.4.2014), με σκοπό τη βελτίωση της ποιότηταςτης 
εκτίμησης περιβαλλοντικών επιπτώσεων, κατά τη δια¬ 
δικασία περιβαλλοντικής αδειοδότησης των έργων και 
δραστηριοτήτων. 

Άρθρο 2 

(άρθρο 1 παρ. 1 α οδηγίας 2014/52/ΕΕ) 
Τροποποίηση της υπ'αριθμ. 167563/ΕΥΠΕ/2013 
κοινής υπουργικής απόφασης (Β' 964) 

Το άρθρο 3 της υπ'αριθμ. 167563/ΕΥΠΕ/2013 κοινής 
υπουργικής απόφασης (Β' 964) αντικαθίσταται ως εξής: 

«Για την εφαρμογή της παρούσας απόφασης οι όροι 
που χρησιμοποιούνται στις διατάξεις της έχουν την ακό¬ 
λουθη έννοια: 

α. Περιβαλλοντική αδειοδότηση»: Η διαδικασία εκτί¬ 
μησης των περιβαλλοντικών επιπτώσεων που περι- 
γράφεται στο ν. 4014/2011 και εξειδικεύεται στις κατ' 
εξουσιοδότηση του νόμου αυτού αντίστοιχες κανονι¬ 
στικές διατάξεις, για την έκδοση της προβλεπόμενης 
σε αυτόν Απόφασης Έγκρισης Περιβαλλοντικών Όρων 
(ΑΕΠΟ). 

Η διαδικασία αυτή συνίσταται: 
αα) στην εκπόνηση μελέτης εκτίμησης περιβαλλο¬ 
ντικών επιπτώσεων εκ μέρους του κυρίου του έργου, 
σύμφωνα με τα άρθρα 2,3,4 και 11 (παράγραφος 4) του 
ν. 4014/2011 και των κατ' εξουσιοδότηση των άρθρων 
αυτών κανονιστικών διατάξεων, 
ββ) στη διαδικασία γνωμοδοτήσεων των δημόσιων 
αρχών και φορέων και τη διαδικασία δημόσιας διαβού- 
λευσης με το κοινό, που διεξάγονται σύμφωνα με το άρ¬ 
θρο 19 του ν. 4014/2011 και της κατ' εξουσιοδότηση του 
άρθρου αυτού κανονιστικής πράξης, εφόσον η τήρηση 
των διαδικασιών αυτών προβλέπεται στο ν. 4014/2011, 
γγ) στην αξιολόγηση από την αρμόδια περιβαλλοντική 
αρχή των πληροφοριών που περιλαμβάνονται στη μελέ¬ 
τη περιβαλλοντικών επιπτώσεων και κάθε συμπληρωμα¬ 
τικής πληροφορίας που παρέχεται, όπου απαιτείται, από 
τον κύριο του έργου, σύμφωνα με τα άρθρα 2,3,4,10,11, 
14 και 16 του ν. 4014/2011, καθώς και στην αξιολόγηση 
και στάθμιση των γνωμοδοτήσεων και των απόψεων του 
κοινού και κάθε σχετικής πληροφορίας που λαμβάνεται 
μέσω της διαδικασίας γνωμοδοτήσεων και της δημόσιας 
διαβούλευσης, σύμφωνα με το άρθρο 19 του ίδιου νό¬ 
μου και των κατ'εξουσιοδότηση των ανωτέρω άρθρων 
κανονιστικών διατάξεων, 

δδ) στο αιτιολογημένο συμπέρασμα της αρμόδιας 
αρχής σχετικά με τις σημαντικές επιπτώσεις του έργου 
στο περιβάλλον, λαμβάνοντας υπόψη τα αποτελέσματα 
της κατά το σημείο (γ) αξιολόγησης και, όπου ενδείκνυ- 
ται, τη δική της συμπληρωματική αξιολόγηση, το οποίο 
καταλήγει είτε στην έκδοση περιβαλλοντικής άδειας, 
είτε στην έκδοση απόφασης απόρριψης του αιτήματος 
για χορήγηση περιβαλλοντικής άδειας, σύμφωνα με τα 
άρθρα 2 (παρ. 2,7,9,13), 3 (παρ. 2 β, περ.στστ και ζζ), 4 
(παρ. 3 περ. στ και ζ), 5 (παρ. 2β), 6 (παρ. 2β περ. ββ), 10 
(παρ. 4) του ν. 4014/2011 και των κατ' εξουσιοδότηση 
των ανωτέρω άρθρων κανονιστικών διατάξεων. 

Η ανωτέρω περιγραφόμενη διαδικασία περιβαλλο¬ 
ντικής αδειοδότησης του ν. 4014/2011, ταυτίζεται με τη 
διαδικασία εκτίμησης των επιπτώσεων στο περιβάλλον, 
όπως αυτή ορίζεται στο άρθρο 1 παράγραφος 1 (α) της 
οδηγίας 2014/52/ΕΕ. 

β. Απόφαση έγκρισης περιβαλλοντικών όρων (ΑΕΠΟ): 
η διοικητική πράξη με την οποία εγκρίνονται οι περι¬ 
βαλλοντικοί όροι για τα έργα και δραστηριότητες που 
υπάγονται στο πεδίο εφαρμογής της παρούσας. 

γ. Απόφαση απόρριψης: η διοικητική πράξη με την 
οποία απορρίπτεται το αίτημα έγκρισης περιβαλλοντι¬ 
κών όρων έργου ή δραστηριότητας. 

δ. Αρμόδια περιβαλλοντική αρχή: η διοικητική αρχή η 
οποία είναι αρμόδια για την περιβαλλοντική αδειοδότη- 
ση των έργων και δραστηριοτήτων που υπάγονται στο 
πεδίο εφαρμογής της παρούσας απόφασης. 

ε. Τυπική πληρότητα φακέλου: Η συμφωνία του υπο¬ 
βαλλόμενου φακέλου Προκαταρκτικού Προσδιορισμού 
Περιβαλλοντικών Απαιτήσεων (ΠΠΠΑ), Μελέτης Περι¬ 
βαλλοντικών Επιπτώσεων (ΜΠΕ), Ανανέωσης ΑΕΠΟ και 
Τροποποίησης ΑΕΠΟ προς τα οριζόμενα αντιστοίχως 
στις παραγράφους 3, 4, 5, 6 και 11 του άρθρου 11 του 
ν. 4014/2011, με τις κατά περίπτωση απαιτούμενες τεκ¬ 
μηριώσεις.». 


Άρθρο 3 

(άρθρο 1 παρ. 3,5 και 12 και παράρτημα IV 
παρ. 5δ της οδηγίας 2014/52/ΕΕ) 

Τροποποίηση της υπ'αριθμ. 170225/2014 
υπουργικής απόφασης (Β' 135) 

1 .Το άρθρο 4 της υπ'αριθμ. 170225/2014 υπουργικής 
απόφασης (Β' 135) τροποποιείται ως εξής: 

α) μετά την παράγραφο 1, προστίθεται παράγραφος 
Ια που έχει ως εξής: 

«1 α. Προκειμένου να αποφεύγονται αλληλεπικαλύψεις 
εκτιμήσεων, ο φορέας του έργου κατά την εκπόνηση της 
Μελέτης Περιβαλλοντικών Επιπτώσεων (ΜΠΕ), λαμβά¬ 
νει υπόψη τα διαθέσιμα αποτελέσματα άλλων σχετικών 
εκτιμήσεων στο πλαίσιο εφαρμογής άλλης ενωσιακής ή 
εθνικής νομοθεσίας. Ο φορέας του έργου ή της δραστη¬ 
ριότητας πρέπει να εξασφαλίζει ότι η ΜΠΕ συντάσσεται 
από ικανούς μελετητές που διαθέτουν τα προβλεπόμενα 
από την κείμενη νομοθεσία τυπικά προσόντα και είναι 
ειδικευμένοι στην εκπόνηση τέτοιων μελετών ανάλογα 
με το εξεταζόμενο έργο ή δραστηριότητα». 

Η αδειοδοτούσα αρχή υποχρεούται σύμφωνα με την 
υπ'αριθμ. 11764/653/2006 κοινή υπουργική απόφαση 
(Β' 327), για λόγους διαφάνειας, να θέτει στη διάθεση 
κάθε φυσικού ή νομικού προσώπου, όταν το ζητά, το 
θεωρημένο φάκελο Κοινοποίησης, την καταχωρισμένη 
Μελέτη Ασφαλείας, με την επιφύλαξη της παραγράφου 
3, καθώς και κάθε άλλη πληροφορία που συγκεντρώνει 
στο πλαίσιο εφαρμογής της παρούσας απόφασης, 
β) Η παράγραφος 4 αντικαθίσταται ως εξής: 

«4. Πληροφορίες σχετικά με το σχεδίασμά ή τη λει¬ 
τουργία έργου ή δραστηριότητας, η δημοσιοποίηση των 
οποίων μπορεί να επηρεάσει αρνητικά τον κατά την κεί¬ 
μενη νομοθεσία εμπιστευτικό χαρακτήρα εμπορικών ή 
βιομηχανικών πληροφοριών (εμπορικό και βιομηχανικό 
απόρρητο), συμπεριλαμβανομένης της πνευματικής ή 
διανοητικής ιδιοκτησίας, προσδιορίζονται, στο πλαίσιο 
εφαρμογής του άρθρου 4 (παρ. 2, περ. δ και ε) της υπ' 
αριθμ. 11764/563/2006 κοινής υπουργικής απόφασης 
(Β' 327), με ευθύνη του φορέα του έργου ή της δρα¬ 
στηριότητας, οικειοθελώς ή μετά από αίτημα της αρ¬ 
μόδιας περιβαλλοντικής υπηρεσίας και επισημαίνονται 
από αυτόν με διακριτό τρόπο στις αντίστοιχες μελέτες 
περιβάλλοντος των παραρτημάτων του άρθρου 3 της 
παρούσας απόφασης». 

2. α. Η παράγραφος 8.14του Κεφαλαίου 8 «Υφιστάμενη 
κατάσταση του περιβάλλοντος» του Παραρτήματος 2 
του άρθρου 3 της υπ' αριθμ. 170225/2014 (ΦΕΚ Β' 135) 
αντικαθίσταται ως εξής: «Κίνδυνοι για την ανθρώπινη 
υγεία, την πολιτιστική κληρονομιά ή/καιτο περιβάλλον, 
κυρίως λόγω ατυχημάτων ή καταστροφών». 

β. Μετά την παράγραφο 8.14 του Κεφαλαίου 8 «Υφι¬ 
στάμενη κατάσταση του περιβάλλοντος» του Παραρτή¬ 
ματος 2 του άρθρου 3 της υπ'αριθμ. 170225/2014 (ΦΕΚ 
Β' 135) προστίθεται παράγραφος 8.15 ως εξής: 

«8.15 Τάσεις εξέλιξης περιβάλλοντος (χωρίς το έργο). 
8.15.1. Διεξάγεται εκτίμηση των τάσεων εξέλιξης στο 
περιβάλλον της περιοχής, χωρίς το έργο. 

8.15.2 Συμπυκνώνονται και αξιολογούνται συνολικά 
οι θεματικές διαχρονικές μεταβολές και τάσεις εξέλιξης 

που καταγράφηκαν στις προηγούμενες ενότητες του 
παρόντος κεφαλαίου». 

3. Στο κεφάλαιο 9 «Εκτίμηση και αξιολόγηση περιβαλ¬ 
λοντικών επιπτώσεων», προστίθεται νέα παράγραφος 
9.14. οπότε η υφιστάμενη αριθμείται ως 9.15. Η νέα πα¬ 
ράγραφος 9.14 έχει ως εξής: 

«9.14. Η εκτίμηση των επιπτώσεων στους παράγοντες 
που αναφέρονται στις παραγράφους 9.1 έως 9.13, περι¬ 
λαμβάνει τις αναμενόμενες επιπτώσεις που απορρέουν 
από την ευπάθεια του έργου σε κινδύνους σοβαρών ατυ¬ 
χημάτων ή καταστροφών που σχετίζονται με το εν λόγω 
έργο ή δραστηριότητα. Για το σκοπό αυτό μπορούν να 
αξιοποιούνται οι σχετικές πληροφορίες που λαμβάνο- 
νται μέσω των εκτιμήσεων των κινδύνων που προβλέ- 
πονται στην εθνική και ενωσιακή νομοθεσία, όπως στην 
υπ'αριθμ. 172058/2016 κοινή υπουργική απόφαση, με 
την προϋπόθεση ότι πληρούνται οι όροι της παρούσας 
απόφασης». 

4. Στο κεφάλαιο 10 «Αντιμετώπιση περιβαλλοντικών 
επιπτώσεων», προστίθεται νέα παράγραφος 10.7 και οι 
λοιπές παράγραφοι αναριθμούνται αναλόγως. Η νέα πα¬ 
ράγραφος 10.7 έχει ως εξής: 

«10.7. Στα μέτρα αντιμετώπισης περιβαλλοντικών 
επιπτώσεων που στοχεύουν στη μείωση της έντασης 
και της έκτασης των επιπτώσεων αυτών σύμφωνα με 
την υποπαράγραφο 10.3.2, περιλαμβάνονται και μέτρα 
ετοιμότητας και αντιμετώπισης ή μετριασμού των ση¬ 
μαντικών αρνητικών επιπτώσεων το περιβάλλον των 
περιστατικών που προβλέπονται στην παράγραφο 9.14, 
που συνοδεύονται από αναλυτικά σχετικά στοιχεία κα¬ 
θώς και από την προτεινόμενη αντιμετώπιση τέτοιου 
είδους έκτακτων καταστάσεων». 

Άρθρο 4 

(άρθρο 1 παρ. 10 και 14 της οδηγίας 2014/52/ΕΕ) 

Τροποποίηση της υπ'αριθμ. 48963/2012 

κοινής υπουργικής απόφασης (Β' 2703). 

1. Μετά το άρθρο 2 της υπ'αριθμ. 48963/2012 κοινής 
υπουργικής απόφασης, προστίθεται νέο άρθρο 2α ως 
εξής: 

«Άρθρο 2α 

Ενημέρωση στην Ευρωπαϊκή Επιτροπή 

Κάθε έξι (6) χρόνια, με χρόνο έναρξης την 16η Μάίου 
2017, η αρμόδια υπηρεσία περιβαλλοντικής αδειοδό- 
τησης του Υπουργείου Περιβάλλοντος και Ενέργειας, 
εφόσον διαθέτει σχετικά στοιχεία, ενημερώνει την Ευ¬ 
ρωπαϊκή Επιτροπή για τα ακόλουθα: 

α) τον αριθμό των έργων που αναφέρονται στην 
υπ'αριθμ. ΔΙΠΑ/οικ. 37674/2016 υπουργική απόφαση 
(Β' 2471) για τα οποία έχει εκδοθεί περιβαλλοντική άδεια 
ή έχει απορριφθεί το αίτημα για τη χορήγησή της σύμ¬ 
φωνα με το ν. 4014/2011 και των κατ' εξουσιοδότηση 
του νόμου αυτού κανονιστικών πράξεων, 

β)την κατανομή των περιβαλλοντικών επιπτώσεων 
με βάση την ΑΕΠΟ, ανάλογα με τις υποκατηγορίες (Α1 
και Α2) των έργων και δραστηριοτήτων που καθορίζο¬ 
νται στην υπ' αριθμ. ΔΙΠΑ/οικ. 37674/2016 υπουργική 
απόφαση, 


γ) τη μέση διάρκεια της διαδικασίας έκδοσης της 
ΑΕΠΟ, 

δ) τις γενικές εκτιμήσεις του μέσου άμεσου κόστους 
των Μελετών Περιβαλλοντικών Επιπτώσεων (ΜΠΕ), συ¬ 
μπεριλαμβανομένων των επιπτώσεων από την εφαρ¬ 
μογή της παρούσας απόφασης στις μικρομεσαίες επι¬ 
χειρήσεις». 

2. Στο Παράρτημα Α του άρθρου 4, η παράγραφος 11 
αντικαθίσταται ως εξής: 

α) «11. ΔΗΜΟΣΙΟΠΟΙΗΣΗ ΤΩΝ ΑΠΟΤΕΛΕΣΜΑΤΩΝ ΔΙ- 
ΑΒΟΥΛΕΥΣΗΣ ΚΑΙ ΤΗΣ ΑΕΠΟ 

Αναφέρονται τα ακόλουθα: 

α) ο τρόπος με τον οποίο τα αποτελέσματα της διαβού- 
λευσης (γνωμοδοτήσεις-απόψεις υπηρεσιών, φορέων 
και πολιτών) που περιγράφονται στην παράγραφο 2.3 
(ΠΡΟΟΙΜΙΟ), ενσωματώθηκαν ή έτυχαν διαφορετικού 
χειρισμού στο πλαίσιο εφαρμογής της υπ'αριθμ. 167563/ 
ΕΥΠΕ/2013 κοινής υπουργικής απόφασης σε συνδυα¬ 
σμό με την υπ' αριθμ. 1649/45/2014 κοινή υπουργική 
απόφαση καθώς και οι παρατηρήσεις του πληττόμενου 
κράτους μέλους που ελήφθησαν σύμφωνα με το άρ¬ 
θρο 8 της υπ' αριθμ. 1649/45/2014 κοινής υπουργικής 
απόφασης και 

β) η απαιτούμενη δημοσίευση της ΑΕΠΟ, σύμφωνα 
με το άρθρο 19α του ν. 4014/2011 και την κατ' εξου¬ 
σιοδότηση του άρθρου αυτού υπ' αριθμ. 21398/2012 
κοινή υπουργική απόφαση, η οποία πραγματοποιείται με 
ανάρτησή της στον ειδικό δικτυακό τόπο, στην δικτυακή 
διεύθυνση νννννν.θθρο.γρθΙο.ςΓ». 

3. Στο Παράρτημα Α του άρθρου 4 μετά την παραγρά- 
φο 11, προστίθεται παράγραφος 12, τιτλοφορούμενη 
«ΠΡΟΣΦΥΓΗ ΚΑΤΑ ΤΗΣ ΑΕΠΟ» ως εξής; 

«Αναφέρονται οι νομικές δυνατότητες προσφυγής του 
ενδιαφερομένου κατά της ΑΕΠΟ ενώπιον του αρμόδιου 
οργάνου». 

Μεταβατική διάταξη 

Πλήρεις φάκελοι ΠΠΕ, ΜΠΕ, καθώς και αντίστοιχοι φά¬ 
κελοι αιτημάτων για ανανέωση ή τροποποίηση ΑΕΠΟ, 
που έχουν υποβληθεί πριν από τις 16 Μάίου 2017 ολο¬ 
κληρώνονται ως προς την αξιολόγησή τους και εκδίδο- 
νται αντίστοιχα οι ΠΠΕΑ και ΑΕΠΟ, καθώς και αποφάσεις 
ανανέωσης ή τροποποίησης ΑΕΠΟ, σύμφωνα μετιςπρο- 
ϊσχύουσες διατάξεις. 

Άρθρο 6 

Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως, 
εκτός αν προβλέπεται διαφορετικά στις επί μέρους 
διατάξεις της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Ιανουάριου 2018 
Οι Υπουργοί 

Αναπληρωτής Υπουργός 
Οικονομίας Περιβάλλοντος 

και Ανάπτυξης και Ενέργειας 

ΔΗΜΟΣ ΠΑΠΑΔΗΜΗΤΡΙΟΥ ΣΩΚΡΑΤΗΣ ΦΑΜΕΛΛΟΣ 

Αριθμ.ΔΕΠΕΑ/οικ. 170 744 (2) 

Συγκρότηση Εθνικής Επιτροπής για την Ενέργεια 
και το Κλίμα. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 

Έχοντας υπόψη: 

1 .Το π.δ. 63/2005 «Κωδικοποίηση νομοθεσίας για την 
Κυβέρνηση και τα Κυβερνητικά Οργανα» (ΦΕΚ Α' 98) και 
ειδικότερα το άρθρο 90 αυτού. 

2. Το ν. 2690/1999 «Κύρωση του Κώδικα Διοικητικής 
Διαδικασίας και άλλες διατάξεις» (ΦΕΚ Α' 45) όπως ισχύει. 

3. Το π.δ. 132/2017 «Οργανισμός Υπουργείου Περιβάλ¬ 
λοντος και Ενέργειας (Υ.Π.ΕΝ).» (ΦΕΚ Α'/160). 

4. Το π.δ. 70/2015 «Ανασύσταση των Υπουργείων Πο¬ 
λιτισμού και Αθλητισμού, Υποδομών, Μεταφορών και Δι¬ 
κτύων, Αγροτικής Ανάπτυξης και Τροφίμων. Ανασύσταση 
του Υπουργείου Ναυτιλίας και Αιγαίου και μετονομασία 
του σε Υπουργείο Ναυτιλίας και Νησιωτικής Πολιτικής. 
Μετονομασία του Υπουργείου Πολιτισμού, Παιδείας και 
Θρησκευμάτων, του Υπουργείου Οικονομίας, Υποδο¬ 
μών, Ναυτιλίας καιΤουρισμού σε Υπουργείο Οικονομίας, 
Ανάπτυξης καιΤουρισμού και του Υπουργείου Παραγω¬ 
γικής Ανασυγκρότησης, Περιβάλλοντος και Ενέργειας σε 
Υπουργείο Περιβάλλοντος και Ενέργειας. Μεταφορά της 
Γενικής Γραμματείας Βιομηχανίας στο Υπουργείο Οικο¬ 
νομίας, Ανάπτυξης καιΤουρισμού» (ΦΕΚ ΑΊ14). 

5. Το π.δ. 73/2015 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και 
Υφυπουργών» (ΦΕΚ Α' 116). 

6. Το π.δ. 125/2016"Διορισμός Υπουργών, Αναπληρω¬ 
τών Υπουργών και Υφυπουργών" (Α' 210). 

7. ΤηνΥ198/16.11.2016απόφασητου Πρωθυπουργού 
"Ανάθεση αρμοδιοτήτων στον Αναπληρωτή Υπουργό 
Περιβάλλοντος και Ενέργειας, Σωκράτη Φάμελλο"(ΦΕΚ 
Β' 3722). 

8. Την με αριθμ. οικ. 49910 απόφαση του Πρωθυπουρ¬ 
γού και του Υπουργού Περιβάλλοντος και Ενέργειας 
«Διορισμός Γενικού Γραμματέα Ενέργειας και Ορυκτών 
Πρώτων Υλών στο Υπουργείο Περιβάλλοντος και Ενέρ¬ 
γειας» (ΦΕΚ 848/Υ.Ο.Δ.Δ./20.11.2015). 

9. Το ν. 4001/2011 «Για τη λειτουργία Ενεργειακών 
Αγορών Ηλεκτρισμού και Φυσικού Αερίου, για Έρευνα, 
Παραγωγή και δίκτυα μεταφοράς Υδρογονανθράκων και 
άλλες ρυθμίσεις» (ΦΕΚ Α' 179) και ειδικότερα το άρθρο 3. 

10. Την ανάγκη εκπόνησης σχεδίου μακρόπνοης πο¬ 
λιτικής για την ενέργεια και την κλιματική αλλαγή (ΈΟΜ 
(80) 2015), στο πλαίσιο των απαιτήσεων που απορρέουν 
από την στρατηγική της ΕΕ για μια βιώσιμη ενεργειακή 
ένωση. 

11. Την Πρόταση Κανονισμού του Ευρωπαϊκού Κοι¬ 
νοβουλίου και του Συμβουλίου για τη διακυβέρνηση 
της ενεργειακής ένωσης (ΈΟΜ (2016) 759) όπως ισχύει. 

12. Την ΠΥΣ 27 της 27.12.2017 (ΦΕΚ Α' 204/28-12-2017). 

13. Την εισήγηση του Γενικού Γραμματέα Ενέργειας και 
Ορυκτών Πρώτων Υλών και Προέδρου της Επιτροπής 
ΕΣΕΚ για τον ορισμό εξωτερικών εμπειρογνωμόνων στην 
Εθνική Επιτροπή για την Ενέργεια και το κλίμα. 

14. Το γεγονός ότι από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 


προϋπολογισμού, καθώς για τα μέλη της Επιτροπής δεν 
προβλέπεται καταβολή οποιοσδήποτε αμοιβής ή απο¬ 
ζημίωσης, αποφασίζουμε: 

Στο Υπουργείο Περιβάλλοντος και Ενέργειας (ΥΠΕΝ) 
συγκροτείται Εθνική Επιτροπή για την Ενέργεια και το 
Κλίμα στο πλαίσιο του ενεργειακού σχεδιασμού της χώ¬ 
ρας, η οποία έχει ως αρμοδιότητα την εκπόνηση του 
Εθνικού Σχεδίου για την Ενέργεια και το Κλίμα (ΕΣΕΚ) 
σύμφωνα με την πρόταση Κανονισμού του Ευρωπαϊκού 
Κοινοβουλίου και του Συμβουλίου για τη διακυβέρνηση 
της ενεργειακής ένωσης (ΈΟΜ (2016) 759) και την υπο¬ 
βολή του στον Υπουργό Περιβάλλοντος και Ενέργειας. 
Η Επιτροπή συγκροτείται από τους κάτωθι: 
α. τον Γενικό Γραμματέα Ενέργειας και Ορυκτών Πρώ¬ 
των Υλών του Υπουργείου Περιβάλλοντος και Ενέργειας, 
Μιχάλη Βερροιόπουλο ως Πρόεδρο, 
και Μέλη τους: 

β. την Γενική Γραμματέα Περιβάλλοντος του Υπουργεί¬ 
ου Περιβάλλοντος και Ενέργειας, Χριστίνα Μπαριτάκη, 
γ. τον Γενικό Γραμματέα Δημόσιων Επενδύσεων και 
Εθνικού Στρατηγικού Πλαισίου Αναφοράς (ΕΣΠΑ),του 
Υπουργείου Οικονομίας και Ανάπτυξης, Παναγιώτη Κορ- 
κολή, 

δ. τον Γενικό Γραμματέα Διεθνών Οικονομικών Σχέ¬ 
σεων και Αναπτυξιακής Συνεργασίας του Υπουργείου 
Εξωτερικών, Ιωάννη Μπράχο, 
ε. την Γενική Γραμματέα Οικονομικής Πολιτικής του 
Υπουργείου Οικονομικών, Ελένη Παπαδοπούλου, 
στ. τον Γενικό Γραμματέα Μεταφορών του Υπουργείου 
Υποδομών και Μεταφορών, Αθανάσιο Βούρδα, 
ζ. τον Πρόεδρο της Ρυθμιστικής Αρχής Ενέργειας (ΡΑΕ), 
Νικόλαο Μπουλαξή, 

η. τον Πρόεδρο και Διευθύνοντα Σύμβουλο του Λει¬ 
τουργού Αγοράς Ηλεκτρικής Ενέργειας (ΛΑΓΗΕ), Μιχάλη 
Φιλίππου, 

θ. τον Πρόεδρο και Διευθύνοντα Σύμβουλο του Ανε¬ 
ξάρτητου Διαχειριστή Μεταφοράς Ηλεκτρικής Ενέργειας 
(ΑΔΜΗΕ), Μανούσο Μανουσάκη, 
ι. τον Πρόεδρο και Διευθύνοντα Σύμβουλο του Δια¬ 
χειριστή Εθνικού Συστήματος Φυσικού Αερίου (ΔΕΣΦΑ), 
Σωτήρη Νίκα, 

ια. τον Πρόεδρο του Κέντρου Ανανεώσιμων Πηγών 
Ενέργειας (ΚΑΠΕ), Βασίλη Τσολακίδη, 
ιβ. τον Π ρόεδρο και Διευθύνοντα Σύμβουλο της Ελλη¬ 
νικής Διαχειριστικής Εταιρίας Υδρογονανθράκων (ΕΔΕΥ), 
Ιωάννη Μπασιά, 

ιγ.τον Πρόεδρο της Ελληνικής Στατιστικής Αρχής (ΕΛ- 
ΣΤΑΤ), Αθανάσιο Θανόπουλο, 
ιδ. την Γενική Δ/ντρια Ενέργειας της Γενικής Γραμματεί¬ 
ας Ενέργειας και Ορυκτών Πρώτων Υλών, Αλίκη Σκλήρη, 
ιε. τον εκπρόσωπο του πολιτικού γραφείου του Υπουρ¬ 
γού Περιβάλλοντος και Ενέργειας Γεώργιο Τσουράκη, 
ιστ. τον εκπρόσωπο του πολιτικού γραφείου του Ανα¬ 
πληρωτή Υπουργού Περιβάλλοντος και Ενέργειας Πέτρο 
Βαρελίδη, 

ιζ. τους εξωτερικούς εμπειρογνώμονες στον τομέα της 
ενέργειας και του κλίματος, 

- την Ελένη Μανώλη, Δρ. Χημικό Μηχανικό, 

- τον Κωστή Σταμπολή, Αντιπρόεδρο και Εκτελεστικό 
Διευθυντή του ΙΕΝΕ, 

- τον Κυριάκο Καψάλη, Μηχανολόγο Μηχανικό - Οι¬ 
κονομολόγο, 

-τον Ιωάννη Βουγιουκλάκη, Δρ. Μηχανολόγο Μηχανικό. 

Η Επιτροπή δύναται, όποτε το κρίνει σκόπιμο, κατό¬ 
πιν πρόσκλησης του Προέδρου, να συνεργάζεται και 
να προσκαλεί στις συνεδριάσεις της αρμόδιους φορείς, 
μέλη της ακαδημαϊκής κοινότητας, εμπειρογνώμονες, ή 
εξειδικευμένους επιστήμονες, σε θέματα που άπτονται 
του έργου της. Στις συνεδριάσεις της Επιτροπής ΕΣΕΚ 
μετέχει η Γενική Γραμματέας Έρευνας και Τεχνολογίας 
κα Ματρώνα Κυπριανίδου, μετά από πρόσκληση. 

Ως ειδικός φορέας εφαρμογής των μέτρων πολιτικής 
στον τομέα της ενέργειας και Διαχειριστής των Ηλεκτρι¬ 
κών Συστημάτων των Μη Διασυνδεδεμένων Νησιών, 
μετέχει στις συνεδριάσεις της Επιτροπής ο Διαχειριστής 
Δικτύου Διανομής Ηλεκτρικής Ενέργειας (Διαχειριστής 
του Ελληνικού Δικτύου Διανομής Ηλεκτρικής Ενέργειας, 
(ΔΕΔΔΗΕ), ο οποίος εκπροσωπείται από τον Πρόεδρο και 
Διευθύνοντα Σύμβουλο του, Νικόλαο Χατζηαργυρίου. 

Τα μέλη της Επιτροπής πλήν του Προέδρου ορίζουν 
τον κατά περίπτωση αναπληρωτή τους κατά την πρώ¬ 
τη συνεδρίαση της Επιτροπής που συγκαλείται από τον 
Πρόεδρό της. 

Για την διαβούλευση του ΕΣΕΚ η Επιτροπή διενεργεί 
συνεδριάσεις, ημερίδες και κάθε απαιτούμενη ή πρό¬ 
σφορη δράση, στις οποίες προσκαλούνται μεταξύ άλλων 
εκπρόσωποι των εθνικών, περιφερειακών και τοπικών 
αρχών, μη κυβερνητικές οργανώσεις που δραστηρι¬ 
οποιούνται σε τομείς της ενέργειας και του κλίματος, 
εμπειρογνώμονες, επαγγελματικές και επιστημονικές 
ενώσεις σε θέματα ενέργειας και κλίματος, καθώς και 
εκπρόσωποι των εργαζομένων για να καταθέσουν τις 
απόψεις και τις θέσεις τους. 

2. Για την υποστήριξη του έργου της Εθνικής Επιτροπής 
(ΕΣΕΚ) συστήνονται οι Ομάδες α) Επεξεργασίας Μέτρων, 
Πολιτικών και Μοντέλων και β) Ανάλυσης, Μελετών και 
Αξιολόγησης Επιπτώσεων. 

Οι Ομάδες αυτές συγκροτούνται ως ακολούθως: 

- η Ομάδα Επεξεργασίας Μέτρων, Πολιτικών και Μο¬ 
ντέλων με εκπροσώπους από το ΥΠΕΝ, τη ΡΑΕ, το ΚΑΠΕ 
την ΕΛΣΤΑΤ και εξωτερικούς εμπειρογνώμονες, με επι¬ 
κεφαλής στέλεχος του ΥΠΕΝ, 

- η Ομάδα Ανάλυσης, Μελετών και Αξιολόγησης Επι¬ 
πτώσεων, με εκπροσώπους από το ΥΠΕΝ, τη ΡΑΕ, το 
ΚΑΠΕ και εξωτερικούς εμπειρογνώμονες, με επικεφαλή 
στέλεχος της ΡΑΕ. Η εκπόνηση ειδικών μελετών ανατί¬ 
θεται με απόφαση του Προέδρου της Επιτροπής ύστερα 
από εισήγηση της Γραμματείας Διακυβέρνησης στους 
Διαχειριστές, το ΚΑΠΕ,τη ΡΑΕ ή Εκπαιδευτικά Ιδρύματα. 
Την κάλυψη των δαπανών για τις μελέτες αυτές αναλαμ¬ 
βάνουν οι Φορείς οι εκπρόσωποι των οποίων μετέχουν 
στην Εθνική Επιτροπή. 

Ο ορισμός των μελών των Ομάδων αυτών, καθώς και ο 
καθορισμός των επιμέρους αρμοδιοτήτων και το πλαίσιο 
λειτουργίας και εκπόνησης του έργου τους πραγματο¬ 
ποιείται με απόφαση του Προέδρου της Επιτροπής. Τα 
μέλη των Ομάδων αυτών δύναται να συμμετέχουν και 
να παρακολουθούν τις συνεδριάσεις της Εθνικής Επι¬ 
τροπής (ΕΣΕΚ). 


Σε κάθε συνεδρίαση της Εθνικής Επιτροπής (ΕΣΕΚ), οι 
δύο αυτές Ομάδες παρουσιάζουν την πορεία υλοποίη¬ 
σης του έργου που τους έχει ανατεθεί και στη συνέχεια 
η Επιτροπή, αποφασίζει και δίνει τις κατάλληλες κατευ¬ 
θύνσεις προς τις Ομάδες για την περαιτέρω επεξερ¬ 
γασία και εκπόνηση των δράσεων που προβλέπονται 
από αυτές. 

Για την υποστήριξη της προώθησης του ΕΣΕΚσυστή- 
νονται έξι Τεχνικές Υπο-Ομάδες Εργασίας, οι οποίες 
εποπτεύονται από τη Γραμματεία Διακυβέρνησης. Ο 
ορισμός των μελών των Ομάδων αυτών και το πλαίσιο 
λειτουργίας και εκπόνησης του έργου τους πραγματο¬ 
ποιείται με απόφαση του Προέδρου της Επιτροπής. 

1 η Θεματική Ενότητα: 

Εκπομπές Αερίων του Θερμοκηπίου. 

2η Θεματική Ενότητα: Ανανεώσιμες Πηγές Ενέργειας. 

3η Θεματική Ενότητα: Ενεργειακή Απόδοση. 

4η Θεματική Ενότητα: Ενεργειακή Ασφάλεια. 

5η Θεματική Ενότητα: Αγορά Ενέργειας. 

6η Θεματική Ενότητα: Έρευνα, Καινοτομία και Αντα¬ 
γωνιστικότητα. 

Οι τεχνικές υπο-ομάδες εργασίας έχουν ως ρόλο τη 
συλλογή δεδομένων, ανάπτυξη και επεξεργασία των σχε¬ 
τικών ενοτήτων του ΕΣΕΚ που αφορούν την εκάστοτε 
θεματική ενότητα και την υποβολή των σχετικών κειμέ¬ 
νων προς τη Γραμματεία Διακυβέρνησης και την Ομάδα 
Επεξεργασίας Μέτρων, Πολιτικών και Μοντέλων. Στις 
συνεδριάσεις αυτές, δύναται να συμμετέχουν και μέλη 
της Επιτροπής και της Ομάδας Επεξεργασίας Μέτρων, 
Πολιτικών και Μοντέλων. 

Μέλη των τεχνικών υπο-ομάδων εργασίας ορίζονται 
στελέχη Υπουργείων και κρατικών φορέων με δραστηρι¬ 
ότητες που σχετίζονται με το αντικείμενο των παραπάνω 
θεματικών ενοτήτων, ενώ δύναται να συμμετέχουν και 
θεσμικοί φορείς, φορείς της αγοράς και ειδικοί εμπει¬ 
ρογνώμονες. 

Οι φορείς οι οποίοι συμμετέχουν στις τεχνικές ομάδες 
ορίζουν τα μέλη που συμμετέχουν σε αυτές, ενώ οι επικε¬ 
φαλής των υπό-ομάδων εργασίας ορίζονται με απόφαση 
του Προέδρου της Επιτροπής ύστερα από εισήγηση της 
Γραμματείας Διακυβέρνησης. 

Η κάθε τεχνική υπο-ομάδα εργασίας συγκαλεί κατ' 
ελάχιστο μία (1) συνεδρίαση, εντός ενός μηνός από τον 
ορισμό της, στην οποία προσκαλούνται αρμόδιοι φορείς 
και εμπειρογνώμονες για να καταθέσουν τις απόψεις και 
τις θέσεις τους στη θεματική ενότητα της εκάστοτε τε¬ 
χνικής ομάδας εργασίας. 

Οι Ομάδες Επεξεργασίας Μέτρων, Πολιτικών και Μο¬ 
ντέλων και Ανάλυσης, Μελετών και Αξιολόγησης Επι¬ 
πτώσεων, καθώς και οι επιμέρους τεχνικές υπό-ομάδες 
εργασίας συνεδριάζουν τακτικά με πρόσκληση του επι- 
κεφαλή τους, σύμφωνα με το χρονοδιάγραμμα εργασιών 
της Επιτροπής και εκτάκτως όταν το κρίνει αναγκαίο η 
Γραμματεία Διακυβέρνησης. 

Η Επιτροπή (ΕΣΕΚ) παρουσιάζει και εισηγείται προς 
τον Υπουργό Περιβάλλοντος και Ενέργειας το σχέδιο 
του ΕΣΕΚ, έχει την ευθύνη της διαβούλευσης με την 
κοινωνία και συνδράμει τον Υπουργό Περιβάλλοντος 
και Ενέργειας στις σχετικές συζητήσεις με τις αρμόδιες 

επιτροπές του ελληνικού κοινοβουλίου και τις υπηρεσίες 
της Ευρωπαϊκής Επιτροπής. Η Επιτροπή έχει την ευθύ¬ 
νη να συντάξει και το τελικό σχέδιο του ΕΣΕΚ το οποίο 
και υποβάλλει προς τον Υπουργό Περιβάλλοντος και 
Ενέργειας. 

Η Εθνική Επιτροπή (ΕΣΕΚ) ακολουθεί αντίστοιχη διαδι¬ 
κασία και για την εκπόνηση του Μακροχρόνιου Ενεργει¬ 
ακού Σχεδιασμού, όπως αυτή προβλέπεται και από την 
πρόταση Κανονισμού του Ευρωπαϊκού Κοινοβουλίου και 


του Συμβουλίου για τη διακυβέρνηση της ενεργειακής 
ένωσης ((ΙΟΜ (2016) 759). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιανουάριου 2018 
Ο Υπουργός 

ΓΕΩΡΓΙΟΣ ΣΤΑΘΑΚΗΣ 




4516 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'304/02.02.2018 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ·9 | ' με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 



























